fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi pt fi fi fi fi fi en fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Vilpotar palasi hallitsijaksi suomenhevosten työmestaruuskilpailussa | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Vilpotar, työmestari 2013 © Viivi Huuskonen
Kurikan hevosystäväinseura isännöi vuoden 2013 valtakunnallista työmestaruuskilpailua Seinäjoen raviradalla. Kilpailu oli houkutellut paikalle 14  kantakirjattua oria ja tammaa taustajoukkoineen kilpailemaan työmestarin tittelistä. Kilpailu oli siitä erityislaatuinen, että kilpailussa oli mukana sekä viisi mestaria menneiltä vuosilta että viisi rohkeaa ensikertalaista.
Viime vuoden mestari, jo 18 -vuotias Suikun Lukko keräsi ihailevia katseita alati ryhdikkään olemuksensa ansiosta. Orin uumoiltiinkin ennakkoon uusivan viimevuotisen mestaruutensa vahvojen kävely- ja juoksusuoritusten jälkeen, mutta niin oli myös moni muu hionut kisakuntonsa huippuun mestaruusmittelöihin. Ennen vetokoetta useat hevoset olivat tasapisteissä.
”Paina Alma paina! Näytä niille miten hevonen vetää!”
Pihan Alma ja Matti Ahola. © Viivi Huuskonen
Suomentyöhevonen on moneen muuhun työhevosrotuun verraten pienikokoinen mutta sitkas ja yhä edelleen veto-ominaisuuksiltaan loistava, sen todistivat päivän 14 kilpailijaa. Moni kilpailija veti yli tuplasti oman painonsa verran hiekkasäkkejä reessä Seinäjoen raviradan etusuoralla, jota loppua kohden vielä kasteli ja näin kitkaa lisäsi tunnin kestänyt rankka ukkoskuuro.
Päivän raikuvimmat aplodit saivat ensikertalainen, vasta viisivuotias Titaanin Hurmuri sitkeällä 20 portaan vedollaan, sekä Pihan Alma ja ohjastajansa Matti Ahola, jotka nousivat kilpailun häntäsijoilta hopealle huimalla 28 portaan vetosuorituksella. Viimeisillä portailla hiekkapohjalla vedettävän reen paino oli 1 200 kg.
Hevosmiestaito ja hevosen kunnioitus ovat rankassa työhevoskilpailussa tärkeitä avainsanoja. Kilpailun ylimpänä eläinsuojeluvalvojana toiminut eläinlääkäri Tapio Harmanen seurasi tarkasti kilpailijoiden sykettä vetojen välillä, jotta hevoset eivät rasittaisi itseään liikaa.
Vilpotar ja Markku Mässeli. © Viivi Huuskonen
Markku Mässeli ja tamma Vilpotar ovat tuttu näky työmestaruuksissa, ja nyt parin vuoden takainen työhevosten kuningatar palasi valtaan tasaisella ja alati yhtä rehdillä suorituksellaan. Tamma keräsi jo juoksu- ja käyntikokeista hyvät pisteet ja varmisti voittonsa komealla 23,3 portaan vedolla, joka takasi sille kovatasoisen kilpailun voiton loppupistein 37,3. Toiseksi sijoittunut Pihan Alma viimeisteli kaksoisvoiton Kymenlaaksoon pistein 36,4 ja paras ensikertalainen Tähden Piirros sijoittui kolmanneksi 34,4 pisteellä.
Pronssimitalisti ja paras ensikertalainen Tähden Piirros ja Kauko Tuominen vastaanottamassa palkintoja, Eero Perttunen ja Terttu Peltonen palkitsijoina © Viivi Huuskonen
Vetopaikan kitka 35 %, alkupaino 600 kg (ukkossateen jälkeen 40 %, alkupaino 500 kg).
(juoksuaika – käyntiaika – vetopisteet – tyylipisteet, yhteensä pisteet).
1.Vilpotar 2187-97Ta – Markku Mässeli, Virolahti, 16v. t (Vispok – Vilma-Neiti,  Eri-Teräs) 1.43-7.46-23,3-3, yht.37,3 pist.
2. Pihan Alma 1348-05T – Matti Ahola, om. Kouvolan Seudun Ammattiopisto, Kouvola, 8v. t (Kihin Hiski – Ritukka, Karski) 2.00-9.14-28,4-3, yht.36,4 pist.
3. Tähden Piirros 2294-07T Kauko Tuominen, Sysmä 6v. t (Ventterin Vili – Jojon Tähti, Jaavan Jojo) 1.59-7.28-22,4-2, yht.34,4 pist.
4.  Suikun Lukko 1324-95J – Jarmo Korkeaniemi, Halsua, 18v. o (Suikun Ero – Luontoriina, Luonnos) 1.34-9.04-19,3-2,5, yht. 32,8 pist.
5.  Titaanin Hurmuri 1352-08T – Teuvo Isokääntä, Alavieska, 5v. o (Murron Titaani – Muskotti, Vilkki) 1.54-8.26-20,5-3, 31,5 pist.
6.  M.L. Elviira 1276-00T – Laura Tolonen, om. Hietaniemi Matti & Pekka, Ylöjärvi, 13v. t (El Vihuri – M.L. Hoppu, Hovi-Paavi) 1.58-8.20-22-1, yht. 30 pist.
7.  Luomutar 1775-01Ta – Taisto Kangas, om. Mikko Uusimäki, Kälviä, 12v. t (Luomus Jr – Selissa, Selmeri) 1.54-8.10-19,4-2,5, yht. 30,9 pist.
8.  Tähti-Vie 2504-99J – Uki Hämäläinen, om. Ari Hämäläinen, Sulkava 14v. t (Viesker – Patrikin Tähti, Patrik) 1.54-7.50-13,2-1,5, yht. 24,7 pist.
9.  Tennari 1351-02T – Eino Leikas, om. Mari Luukkonen & Sirkka Saarinen, Espoo t (Eri-Luonnos – Tutotar, Toto) 3.37-8.52-16,3-2, yht.21,3 pist.
10. Laippa 1324-97T – Kauko Tuominen, om. Pasi Tuominen, Sysmä, 16v. t (Pysteri – Peliitta, Luonnos) 2.09-7.20-10-2, 21 pist.
11.  Hovingatar 1206-03Ta – Jari Kupiainen, om. Jani Kupiainen, Kurikka, 10v. t (Hovi-Ari – Hiiro, Vinkaus) 1.44-9.30-12-2,5, yht. 20,5 pist.
12.  Vokmarin Vappu 1308-06T – Matti Ahola, om. Kouvolan Seudun Ammattiopisto, Kouvola, 7v. t (Vokmar –  Ansan Vire, Vireeni) 1.54-9.12-12-2, yht. 19 pist.
13.  Jojoriina 1588-98T – Tuominen Kauko, om. Kupari Anne, Sysmä, 15v. t (Jaavan Jojo – Peilaus II, Ihme-Puli) 1.55-8.22-8,3-1, yht. 17,3 pist.
14.  Hovingas 1443-05T – Jari Kupiainen, Kurikka, 8v.  o (Hovi-Ari – Hiiro, Vinkaus) 1.34-6.00-2-0, yht.13 pist.
Palkinnot: 2500 e – 1250 e – 625 e – 300 e – 200 e – seur. viidelle 100 e ja lopuille hyväksytyille 80 e (Suomen Hippos)
Kolmelle parhaalle (Vilpotar, Pihan Alma, Tähden Piirros) Hippos 40v ruusukkeet
Pokaalit kolmelle parhaalle ja muistopokaali kaikille osallistujille (Suomenhevosliitto)
Parhaalle vetäjälle (Pihan Alma) luokki (Työhevosharrastajat)
Parhaalle ensikertalaiselle (Tähden Piirros) Työhevosharrastajien lahjoittamat työohjakset ja Suomen Työhevosseuran lahjoittama setolkka -kello
Parhaalle kävelijälle (Hovingas) Suomen Työhevosseuran lahjoittama pokaali.
Suomenhevosliitto palkitsi kaikki osanottajat muistopokaalein ja -ruusukkein. Myös Suomenhevosliiton esittelypisteelle riitti kävijöitä päivän aikana. Kiitoksia kaikille toiminnastamme  kiinnostuneille sekä ennen kaikkea jokaiselle uudelle jäsenelle, joka lauantaina joukkoomme liittyi!
Tamma Vilpotar voitti työmestaruuden täydellisellä suorituksella (Hippos)
Parhaat työhevoset kisasivat Seinäjoella (Maaseudun Tulevaisuus)
Vilpotar vei työhevosten mestaruuden (leike Maaseudun Tulevaisuuden verkkolehdestä)
Vilpotar vei voiton työhevosten SM-kilpailussa (Ilkka)
10.6.2013 in Ajankohtaista. Avainsanat:2013, Seinäjoki, suomenhevonen, suomenhevosliitto, tulokset, työhevonen, työhevosmestaruus, Vilpotar
Itseoppinut työhevospari elokuvaroolista saarisavottaan
Kuvagalleria: Työmestaruuskilpailu 2013 →
Yksi kommentti artikkeliin ”Vilpotar palasi hallitsijaksi suomenhevosten työmestaruuskilpailussa”
Paluuviite: Finnish Work Horse championships 2013 | National Treasure
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Pidä blogia WordPress.comissa. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: